《方君景大家赏菊分题得锦菊二首 其二》
明代·黄仲昭

君家盛种一篱秋，锦菊还誇异品流。雨里轻摇疑戏綵，风前谩舞讶缠头。

化机巧织尘难污，湛露深沾色更幽。欢赏百年能几度，不妨引满酌金瓯。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。